Nidrupīte
Nidrupīte (arī Nīdrupīte, Niedrupīte, Trostjanka; krievu: Тростянка) ir Kouras labā krasta pieteka Balvu novadā. Iztek no Lodumas ezera Medņevas pagastā. Tek galvenokārt ziemeļaustrumu virzienā, upes gultne regulēta. Lejtecē 8 km garumā Latvijas un Krievijas robežupe. Ietek Kourā pie Robežniekiem. Upi šķērso autoceļš P35. Apdzīvotas vietas upes krastos Latvijā: Aizpurve, Loduma, Bronti, Robežnieki.